b'\n_START_ARTICLE_\nGaisrinis hidrantas\n_START_PARAGRAPH_\nGaisrinis hidrantas\xc2\xa0\xe2\x80\x93 specialios paskirties \xc4\xafrenginys skirtas vandeniui imti, gaisrui gesinti.\n_START_SECTION_\nProjektavimas\n_START_PARAGRAPH_\nGaisriniai hidrantai statomi ant vandentiekio vamzdyno arba prijungiami prie jo. Kai gaisro gesinimo debitas yra iki 15 l/s, pakanka vieno hidranto, kai 15 l/s ir didesnis, reikalingi du hidrantai, i\xc5\xa1 kuri\xc5\xb3 bent vienas \xc4\xafrengtas \xc5\xbeiediniame tinkle. Lietuvoje hidrantai i\xc5\xa1d\xc4\x97stomi ne didesniu kaip 150\xe2\x80\x93200\xc2\xa0m atstumu vienas nuo kito. Jie gali b\xc5\xabti po\xc5\xbeeminiai, \xc4\xaftaisomi vandentiekio tinklo \xc5\xa1uliniuose va\xc5\xbeiuojamojoje gatv\xc4\x97s dalyje ar \xc5\xa1alia jos, ir ant\xc5\xbeeminiai-\xc4\xafrengiami neva\xc5\xbeiuojamojoje gatv\xc4\x97s dalyje. Abiem atvejais hidrantai turi b\xc5\xabti statomi ne didesniu kaip 2,5\xc2\xa0m atstumu nuo va\xc5\xbeiuojamosios kelio dalies ir ne ar\xc4\x8diau kaip 5\xc2\xa0m iki pastat\xc5\xb3. Ma\xc5\xbeiausias tinklo skersmuo ant kurio statomas gaisrinis hidrantas yra 100\xc2\xa0mm.\n_START_SECTION_\nParametrai\n_START_PARAGRAPH_\nGaisrinio hidranto prisijungimas prie tinklo DN100, gaisrini\xc5\xb3 \xc5\xbearn\xc5\xb3 prijungimo s\xc4\x85nar\xc5\xb3 skersmuo DN80x2.Vir\xc5\xa1utin\xc4\x97 ant\xc5\xbeeminio hidrantai dalis gaminama i\xc5\xa1 kaliojo ketaus, i\xc5\xa1 vir\xc5\xa1aus ir i\xc5\xa1or\xc4\x97s padengta epoksidine danga, atsparia UV spinduliams. Hidranto stovas pagamintas i\xc5\xa1 cinkuoto plieninio vamzd\xc5\xbeio. Pasinaudojus hidrantu, lik\xc4\x99s jame vanduo i\xc5\xa1leid\xc5\xbeiamas automatine drenavimo sistema. Vandens likutis lik\xc4\x99s pasinaudojus hidrantu yra apie 15 litr\xc5\xb3. Ant hidranto vir\xc5\xa1utin\xc4\x97s dalies gali b\xc5\xabti u\xc5\xbededamas apsauginis gaubtas.'